Title: คำสั่งกรุงเทพมหานคร ที่ 635/2529 เรื่อง มอบอำนาจเกี่ยวกับการบริหารงานบุคคลของลูกจ้าง

คำสั่งกรุงเทพมหานคร

คำสั่งกรุงเทพมหานคร
ที่
635/2529
เรื่อง
มอบอำนาจเกี่ยวกับการบริหารงานบุคคลของลูกจ้าง
----------

ตามที่กรุงเทพมหานครได้มีคำสั่งที่ 137/2529  ลงวันที่ 19 มกราคม พ.ศ. 2529 มอบอำนาจ
เกี่ยวกับการบริหารงานบุคคลของลูกจ้างบางกรณี
ให้ผู้อำนวยการสำนักและผู้อำนวยการเขตปฏิบัติราชการ
แทนปลัดกรุงเทพมหานครไปแล้ว นั้น

เพื่อให้การบริหารงานบุคคลเกี่ยวกับลูกจ้างดำเนินไปด้วยความรวดเร็วและมีประสิทธิภาพยิ่งขึ้น

อาศัยอำนาจตามมาตรา 82 แห่งพระราชบัญญัติระเบียบบริหารราชการกรุงเทพมหานคร
พ.ศ.
2528 ข้อ 5, 9, 33, 62 และข้อ 65
แห่งระเบียบกรุงเทพมหานครว่าด้วยลูกจ้าง พ.ศ. 2522 และ
ข้อ  13
แห่งระเบียบกรุงเทพมหานครว่าด้วยการเพิ่มค่าลูกจ้างประจำ พ.ศ. 2527
จึงมอบอำนาจเพิ่ม
เติม ดังนี้

1. ให้ผู้อำนวยการสำนักและผู้อำนวยการเขต  มีอำนาจกำหนดวันหยุดประจำสัปดาห์แก่ลูกจ้าง
ประจำรายวัน สัปดาห์ละ 1 วัน
โดยให้สับเปลี่ยนกันหยุดตามความเหมาะสมแก่ลักษณะงาน

2. ให้ผู้อำนวยการสำนักและผู้อำนวยการเขตปฏิบัติราชการแทนปลัดกรุงเทพมหานคร
ในเรื่อง
การจัดทำบัญชีถือจ่ายอัตราค่าจ้างของลูกจ้างในสังกัดสำนักและสำนักงานเขต  และมีอำนาจจ้างลูกจ้าง
ชั่วคราวรายเดือนโดยจะต้องได้รับอนุมัติอัตราตำแหน่งจากปลัดกรุงเทพมหานครก่อน

3.
ให้หัวหน้าสำนักงานและคณะกรรมการข้าราชการกรุงเทพมหานครหัวหน้าสำนักงานเลขานุการ
ผู้ว่าราชการกรุงเทพมหานคร เลขานุการสภากรุงเทพมหานคร
ผู้อำนวยการกองในสำนักปลัดกรุงเทพ
มหานคร
มีอำนาจออกคำสั่งแต่งตั้งข้าราชการกรุงเทพมหานครสามัญ ตั้งแต่ระดับ 4
ขึ้นไปอย่างน้อย 3
คน 
เป็นคณะกรรมการคัดเลือกลูกจ้างชั่วคราวเป็นลูกจ้างประจำ

4. ให้หัวหน้าสำนักงานคณะกรรมการข้าราชการกรุงเทพมหานครหัวหน้าสำนักงานเลขานุการ
ผู้ว่าราชการกรุงเทพมหานคร เลขานุการสภากรุงเทพมหานคร
ผู้อำนวยการกองการเจ้าหน้าที่ มีอำนาจ
ในการออกคำสั่งแต่งตั้งคณะกรรมการดำเนินการเกี่ยวกับการรับสมัครและสอบคัดเลือกบุคคลเข้าเป็นลูก
จ้าง สำหรับผู้อำนวยการกองการเจ้าหน้าที่ให้มีอำนาจเฉพาะกองต่าง
ๆ ในสำนักปลัดกรุงเทพมหานคร

ทั้งนี้ ตั้งแต่บัดนี้เป็นต้นไป สำหรับข้อ 1 ตั้งแต่วันที่ 1 มกราคม 2529
เป็นต้นไป

สั่ง ณ วันที่ 27 กุมภาพันธ์ พ.ศ. 2529

ว่าที่ร้อยตรี เสมอใจ พุ่มพวง

ปลัดกรุงเทพมหานคร